
Loke ta marga 
na boka, ta bon 
pa kurason. 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


ROA CN ke menshoná kon eksitante tabata pa tin un sala yen di hende hasiendo e esfuerso pa inspirá, motivá i guia studiantenan lokal. ROA 
ke gradisí tur partisipante, partner, treinernan di Ki Connect i e studiantenan di MBO, ku a asistí durante henter dia ku nan presensia i kolabo- 
rashon. 


MAS PERSONA INDOKUMENTÁ 


Esfuerso pa inspirá, motivá i guia studiante 


PAPIANDO DI 
INTEGRIDAT DI 
KONSEHAL 


BZK ta hala orea di 
Konseho Insular 

Pronóstiko di 


tempu pa Boneiru 


Djaluna 18 te Djamars 19 Sèptèmber 2023 
Leve te parsialmente nublá i chèns chikí pa un áwaseru 


Ta leve te parsialmente nublá i tin un chèns chikí pa un áwas- 
eru. E temperatura máksimo lo ta aproksimadamente 34°C, e 
temperatura mínimo mas o ménos 28°C. E bientu ost ta mod- 
erá, forsa 3-4, na kosta nort i ost posiblemente de bes en 
kuando basta fuerte, forsa 5. 


Altura di ola: aproksimadamente 1.5-2.0 m (4-6 pia) 


* Altura di ola válido pa laman grandi 


NOS A TOPA 


Roland Colastica tremendo persona, presentadó 
impreshonante. Nos a topa na Mangasina di Rei re- 
sientemente i sera konosí. 
El a kontá mi ku e ta biahá masha hopi lugá, no 
komo su persona, pero pa trese informashon oral di 
pasado, bida di sklabitut. Nos mester rekonosé otro 
i no bringa otro. El a bisa e no por a kere e ta bin 
Boneiru i presentá na Hulandes. Anto esaki ami ta 
bisa, wèl ta na Boneiru so e kosnan aki ta sosodé. 
Na diferente okashon mi ta puntra dikon sigui papia 
Papiamentu aki. Mayoria organisashon tur nòmber 
ku bini ta na Ingles. Si bo bai Merka, bo tin ku pa- 
pia sea Spañó òf Ingles i no Chines òf Papiamentu. 
Maar goed. 
Asina Roland a kombersá un momentu riba e dia. 
Tambe tabata huntu ku nos Sulaika, ku ta laborá 
na Radio Flamingo, huntu ku Tico, mi amigu ruman 
di bario Sabana. Sulaika ta hende di famia Molina, 
pues e ta poko Rinkonero. 


S.R. International N.V. 


ta buska 
- 1 electricien 
- 1 manager 


Mas inf tel # 701-1713 


Stone Crushers B.V. 


ta buska 
truck-chauffeur 


Mas inf tel # 
785-0563 


GRADISIMENTU I INVITASHON 


Esposa, yunan i demas famia di 
Marco F. Martis 


konosi komo Papachi 


kier a gradisi un i tur ku a mustra 
atenshon na ora di morto i entiero di 
nos ser keri. 
Boso atenshon tabata di gran konsuelo 
pa nos. 


Nos ta invitá na 3 santu sakrifisio di misa pa deskanso 
di su alma, mañan djarason 20 sèptèmber pa 7’or 
anochi na parokia San Bernardo na Playa, djaweps 21 
sèptèmber pa 10’or mainta na kapél i djabierne 22 
sèptèmber pa 7’or anochi na parokia San Bernardo na 
Playa pa 7’or anochi. 


Aseptá esaki komo un invtashon personal. 


KRALENDIJK – Tur 
kos ta mustra den direkshon 
ku e kas di e pareha legen- 
dario, Pachi Toni i Machi 
Dodo, kant’i awa den Pla- 
ya Pabou, ta bai disparsé. 
Parse ku sea a bende kaba 
òf e trámitenan ta hopi leu 
pa bende e kas ku un em- 
presario Hulandes, kende 
ta bai konstruí apartamentu 
riba e tereno. 
E kas di e legendario 
pareha Pachi Toni ku Ma- 
chi Dodo den Playa Pabou, 
ta un kas históriko i por 
konsider’é komo un monu- 
mento, sí ainda e no ta. Ta 
hopi famia i otro hendenan 
tabata frekuentá e kas akí 
ku regularidat, un kas ku 
tin hopi historia su tras. 
Segun informashon op- 
tené, parse ku e posibel 
doño nobo ya a aserká un 
nietu di Pachi Toni i Machi 


Ku tur probabilidat ta bai basha e kas abou pa konstruí apartamentu 
Menasa ku kas Pachi Toni i Machi Dodo ta disparsé 


Dodo kende ta biba den e 
kas i a inform’é ku e sitio 
ta unu ideal i e intenshon ta 
pa basha e kas abou i kon- 
struí apartamentu. Parse ku 
tin sierto familiar ku no ke 
bende, pero tin otronan sí 
ku ta kla pa bende i te asta 
ta asina ku tin un karta di 
intenshon firmá pa bende. 
Pero parse tin un kaso pen- 
diente den Korte pronto pa 
atendé e benta akí. 
BONERIANO a tuma 
kontakto ku un nietu di 
Pachi Toni i Machi Dodo, 
kende a reakshoná di e 
siguiente forma: “Mi tin 
konfirmá ainda, aunke ku 
segun otro famianan tur 
kos ta kla pa bende. Karta 
di intenshon ta riba mesa i 
tur kos ta palabrá kaba di 
parti di e famia ku tin kas 
bou di su nòmber. Un pin- 
tura di kas di Machi Dodo i 


Pachi Toni ku posiblemente 
tambe lo bai pèrdí. Ken ta 
kòrda Machi Dodo i Pachi 
Antonio, mi wela ku a mus- 
tra nos ku felisidat no ta 
sèn so i tur e rikesa ku bo a 
akumulá.” 
E nietu a sigui konta, sí 
no ta pa bo humildes i sa 
kon pa kompartí loke bo 
tin, Machi a duna hospitali- 
dat i kompartí su kas i duna 
di kome i bebe na hopi hen- 
de. Un di su dichonan mar- 
kante ora bo yega su kas 
tabata: “Mi yu bo a kome 
kaba.” Sí ta un piskadó òf 
hende di otro isla, e ta pun- 
tra: “Bo mester un lugá di 
alohá bo mes.” Asina e ta 
sigui ku tur su karakter. 
Den kushina mainta kòfi 
kla i webu herebé, mèrdia 
bai kue anochi, sòpi piská 
i piská hasá i e funchi riba 
mesa pa tur ku a bin bebe i 
kome sin nunka a pidi algu 
bèk. Esei ta Machi Dodo, e 
nietu a konta. 


Finalmente nos a kom- 
prondé ku tin un kaso den 


Korte pa wak sí por bende e 
kas sí òf nò. 


Djamars 19 sèptèmber 2023 
3 


MAS PERSONA 
INDOKUMENTÁ 


S.R. International N.V. 


ta buska 
- 1 electricien 
- 1 manager 


Mas inf tel # 701-1713 


Stone Crushers B.V. 


ta buska 
truck-chauffeur 


Mas inf tel # 
785-0563 


GRADISIMENTU I INVITASHON 


Esposa, yunan i demas famia di 
Marco F. Martis 


konosi komo Papachi 


kier a gradisi un i tur ku a mustra 
atenshon na ora di morto i entiero di 
nos ser keri. 
Boso atenshon tabata di gran konsuelo 
pa nos. 


Nos ta invitá na 3 santu sakrifisio di misa pa deskanso 
di su alma, mañan djarason 20 sèptèmber pa 7’or 
anochi na parokia San Bernardo na Playa, djaweps 21 
sèptèmber pa 10’or mainta na kapél i djabierne 22 
sèptèmber pa 7’or anochi na parokia San Bernardo na 

Aseptá esaki komo un invtashon personal. 


KRALENDIJK- Tin 
tur indikashon ku e kan- 
tidat di persona indoku- 
mentá riba Boneiru ta 
oumentando. 
Miéntras 
poblashon 
di 
Boneiru 
ta krese, e personanan i 
famianan ku ta establesé 
nan mes riba e isla sin e 
pèrmit nesesario ta bira 
mas hopi. 
“Den mundu kompleto 
por mira e tendensia aki i 
Boneiru no ta diferente”, 
Pastor Ivan Perez Gomez 
ta splika. E ta fundadó 


di Caritas na Boneiru, e 
organisashon ku ta yuda 
migrantenan sin doku- 
mentu di estadia. E ta 
bisa ku durante e kon- 
greso 
Latinoamerikano 
i Karibe di Caritas, hus- 
tamente a papia tokante 
e topiko aki. A alertá 
tokante kresementu di e 
grupo di hendenan sin 
e dokumentonan rekerí. 
Riba nos mesa di redak- 
shon a yega informashon 
tokante e situashon aki. 
Ainda no tin bon kla 


kuantu persona indoku- 
mentá tin na Boneiru. 
Apesar ku no tin sifranan 
konkreto, tabatin un in- 
dikashon ku ta trata di 
mil persona. “Durante e 
pandemia di COVID-19 
e grupo aki a bira mas 
grandi. Awor sigur tin 
mas hende den e situ- 
ashon aki. E grupo ta 
kresiendo”, nos fuente ta 
bisa. E fuente digno di 
krédito aki ta preferá di 
keda anónimo. Tambe e 
ta atvertí tokante un situ- 
ashon ku sigur den e úl- 
timo 5 añanan a bira pió. 
Ta trata di personanan ku 
nashonalidat 
Hulandes. 
Nan tin pasaporte Hulan- 
des, i ta bin for diferente 


lugá den reino. “Nos ta 
mirando bastante hende 
ku ta traha i biba aki sin 
e pèrmit nesesario. Famia 
kompleto. Hopi hulandes 
oropeo pero tambe hopi 
kurasoleño. Nan tempu 
pa keda aki ta pasa pero 
nan ta sigui biba ‘ki. Sí 
haña nan, ta pa koin- 
sidensia”, 
segun 
nos 
fuente. Un persona ku 
pasaporte Hulandes por 
keda máksimo 180 dia na 
Boneiru. Segun abogado 
dr. mr. Anthony Nicolaas 
no ta tur hende ta tene su 
mes na e término di esta- 
dia liber. “E persona aki 
por traha 90 dia sin niun 
restrikshon. Despues di e 
dianan aki bo ta nota al- 


gun no ta bai bèk, nan ta 
keda aki i sigui traha”, e 
hurista ta splika. Segun 
nos fuente, spesialmente 
den e sektor di konstruk- 
shon i horeca por nota 
personanan ku pasaporte 
hulandes ta laborá sin e 
pèrmit nesesario. No op- 
stante kontrolnan mul- 
tidisiplinario, por ripará 
ku e grupo aki ta birando 
mas grandi. BONERI- 
ANO a tuma kontakto 
ku e unidatnan di Rijks- 
dienst Caribisch Neder- 
land (RCN) ku ta atendé 
e topiko aki, pa sa kon 
lo atendé ku e situashon. 
Ainda nos no a risibí nan 
reakshon. 


Partisipashon 
Seramentu di kaya 


Ta sera e siguiente kayanan 
temporalmente pa tráfiko motorisá riba 
20 te ku 23 di sèptèmber 2023 entre 07.00 
or pa 18.00 or, debí na slopmentu di e 
edifisio di BOG NV: 


Kaya Grandi: di Kaya Kaya Libertador Simon 
Bolivar te ku Oranje Plein. 


E área será ta alkansabel pa hende na pia. 
Parker bo outo pafó di e área será i no dilanti e 
barikada. Ta usa e kamindanan pafó di e área 
será komo kambio di ruta. Ta indiká esaki ku 
bòrchi di kambio di ruta. 


Diskulpa pa e inkumbiniensia i 
danki pa bo komprenshon. 


Gezaghèber 
interino 
R. Oleana 


Sekretario Insular 
mr. C.J.L. Frans 


KRALENDIJK— 
Po- 
lis riba djadumingu 17 di 
sèptèmber a para un skuter 
riba Kaya Nikiboko Sùit. E 
shofùr no por a mustra do- 
kumentunan di e skuter i 
no por a mira e number di 
chasis bon . El a haña un 
prosèsferbal pa manehá sin 
seguro bálido i a konfiská 


Diferente prosèsferbal pa violashon 
den tráfiko 


e skuter pa mas investi- 
gashon. 
Djasabra 16 di sèptèm- 
ber a duna dos shofùr ku ta- 
bata enbolbí den aksidente, 
un prosèsferbal. E promé 
shofùr tabata enbolbí den 
un aksidente entre dos outo 
riba Kaya Oro. El a haña 
un prosèsferbal pa mane- 


há sin seguro bálido. E di 
dos shofùr tabata enbolbí 
den un aksidente entre dos 
outo riba Kaya Korona. El 
a haña un prosèsferbal pa 
manehá sin seguro bálido i 
sin reibeweis bálido. 
Mesun djasabra, alre- 
dedor di 6.20 or di atardi, 
a para un skuter riba Kaya 
Pos di Amor. E shofùr taba- 
ta manehá sin un hèlm bistí. 
Despues di un kòntròl mas 
aleu a resultá ku e skuter ta- 
batin plachi di number fal- 
sifiká. A konfiská e plachi 
di number i e shofùr a haña 
un prosèsferbal pa manehá 
sin un hèlm bistí. 
Ademas a duna tres 
prosèsferbal pa manehá sin 
reibeweis bálido, un prosès- 
ferbal pa manehá sin seguro 
bálido, un prosèsferbal pa 
manehá sin faha di seguri- 
dat bistí i un prosèsferbal 
pa stashoná robes. 

Agènda 


REUNION KOMISHON FIHO (S&Z) 


Djárason 21 di sèptèmber 2023 pa 16:00 or ta tuma lugá un reunion di 
komishon fiho di Komunidat i Kuido (Samenleving & Zorg, S&Z) den sala di 
reunion den Passangrahan. 


1. Apertura/partisipashon; 


2. Oportunidat pa siudadano hiba palabra; 


3. Dokumentonan ku a drenta; 


4. Stipulashon di agènda; 


5. Splikashon di e diseño di presupuesto 2024 di Entidat Públiko Boneiru i e 


perspektiva di mas aña 2024-2027; 


6. Klousura. 


Ta invitá Kolegio Ehekutivo. 


Ta 
publiká 
e 
konvokashon 
akí 
riba 
e 
parti 
públiko 
di 
e 
sistema 
di 
informashon di Konseho Insular (www.konsehoinsular.com). Te asina leu ku 
ta aplikabel, e dokumentonan konserní manera kustumber ta na Grefi na 
disposishon. Ta transmití e reunion akí live riba TV, e página di i Youtube i e 
website di Konseho Insular. 


S. Chirino-Felida 
Presidente 


KRALENDIJK 
-- 
Asuntunan manera pèr- 
mit 
di 
konstrukshon, 
dokumentunan 
pèrdí, 
sekresia 
di 
komishon 
pa atendé un gezagheb- 
ber nobo i akusashon ku 
Nolly Oleana ta ple sabí, 
ta tacha e lema huntu nos 
ta forma un komunidat. 
Nòmber di kandidato ku 
a solisitá pa e funshon di 
gezaghebber, konsehal i 
diputadonan, ta balia riba 
ola di krítika. Esaki Ar- 
thur Sealy ta trese dilanti 
den su komunikado se- 
manal. Tin sigur dos par- 
ti, segun Sealy. Esnan ku 
ta trese nan punto dilanti 
no ta karga responsabi- 
lidat manera e konsehal 


Medionan tradishonal ta pèrdiendo tereno den duna opinion ku profundidat 
Baila riba ola di krítika 


òf Kolegio Ehekutivo ku 
sí ta karga responsabili- 
dat. Komunikado i ko- 
mentario riba medionan 
sosial, mester por rea- 
lisá algu di balor loke ta 
nifiká un aktuashon di 
birtut. Formanan di birtut 
ta hustisia den komunidat 
i e kurashi pa den komu- 
nikashon ku otro ku sí ta 
konsientisá di ta onesto 
ku komunidat. Medio- 
nan tradishonal ta pèr- 
diendo tereno den duna 
opinion ku profundidat. 
No tin tempu pa hasi in- 
vestigashon profundo ku 
ta dura largu. Si tuma e 
kaso di gezaghebber, por 
kuminsá puntra kon bini 
ta papia di un kandidato 


den un posishon fuerte pa 
bira gezaghebber. Hipo- 
tétikamente un kontesta 
no probá, por bisa tabatin 
influensia pa divulgá un 
nòmber spesífiko tur ku 
a solisitá ta fuerte pa bira 
gezaghebber, e kandi- 
dato mes a divulgá esaki, 
Sealy ta skirbi. 
Sealy ta sigui, un otro 
kandidato a divulgá esaki 
a base i konosementu di e 
komishon e konklushon 
ta ku e ta pará mas fuerte 
ku un otro pa bira geza- 
ghebber. Asina por tin 
mas hipótesis. Sí e pun- 
to di salida ta mantené 
sekresia ta mas ku na su 
lugá pa RCN investigá 
unda e sistema a faya. 


KRALENDIJK 
-- 
Tourism Corporation Bo- 
naire (TCB) ta bai organisá 
su último ‘Taste of Bo- 
naire’ pa aña 2023. E even- 
to ta bai tuma lugá djasa- 
bra 30 di sèptèmber den 
Parke Wilhelmina, di 6’or 
di atardi pa 11’or di anochi, 
den un tremendo ambiente 
ku e tema ‘Turismo’. 
E ‘Taste of Bonaire’ akí 
ta relashoná ku klousura di 
luna di turismo. 
E programa ta kargá ku 
músika i talento i tin stènt 
ku ta bende kuminda lokal 
i internashonal. E agru- 
pashon musikal Rítmiko 
Timon Krioyo i tambe 


Último ‘Taste of Bonaire’ pa 2023 
Tourism Corporation Bonaire ta bai 
organisá su último Taste of Bonaire’ 
TES A FESA, ta presente 
pa animá e anochi. 
Pa duna e ‘Taste of Bo- 
naire’ un toke mas atrakti- 
vo, tin un tremendo show 
di Brass Band The Boyz i 
presentashon di DJ Kiart. 
Durante e anochi tin 
entrega di premio na e 
ganadónan di e tremendo 
spùrtògt. 
TCB ta invitá pueblo di 
Boneiru i tambe tur bishi- 
tante pa bin pasa un ratu 
ameno djasabra 30 di sèp- 
tèmber na e último ‘Taste 
of Bonaire’ pa e aña akí 
ku e tema ‘Turismo’ den 
Parke Wilhelmina. 


KRALENDIJK – Mi- 
nisterio di Asuntunan In- 
terno i Relashon di Reino, 
BZK, na bíspera di un re- 
union, a atvertí Konseho 
Insular di Boneiru pa a- 
tendé ilegal, esta pafó di lei. 
Algun ora promé ku 
Konseho Insular tabata na 
punto pa tuma un desishon 


Pa atendé ilegal 
BZK ta hala orea di Konseho Insular 


tokante e ordenansa in- 
formashon i formashon di 
desishon Konseho Insular 
2023 dia 11 di sèptèmber, 
Den Haag a manda un nota 
Kralendijk. 
E proposishon, asina e 
ministerio ta skirbi, ta kon- 
tra ku entre otro e lei En- 
tidat Públiko BES. Asina 


ta tacha e dualismo dor di 
stipulá ku Kolegio Ehekuti- 
vo solamente por hasi algu 
sí Konseho Insular duna 
pèrmit 
delantá. 
Meskos 
tambe ta konta pa e opshon 
pa regulashon nashonal ku 
ta tacha Boneiru, hurídika- 
mente no ta defendibel. 
Pa e forma kon mester 


Konseho Insular atendé, ya 
pronto ainda a trese algun 
adaptashon den e konsepto, 
pero esaki no ta ofresé kon- 
suelo, segun BZK. 
Apesar di e ilegalidat di 
e ordenansa, e frakshonnan 


di Partido Demokrat i M21 
a vota na fabor. 
Komo ku UPB i MPB 
a vota kontra, a referí e 
proposishon bèk pa kom- 
bersashon den relashon di 
komishon. 

Den un editorial anterior BONERIANO a trese dilanti ku miembronan di 
Konseho Insular mester ta ehèmpel i modelo pa komunidat ku nan ta re- 
presentá i sirbi. Pero ku lástima mas i mas ta ripará ku esaki no ta e kaso. 
Nos a menshoná e asuntu di Daisy Coffie, lider di e partido polítiko M21, 
e asuntu di Hennyson Thielman ku e asuntu di kompania Hype Events i 
pa nos no lubidá Clark Abraham, lider di partido Demokrat ku su afèr di 
klechi di kama pa Mariadal. 
Algun eksperto a mustra BONERIANO riba eksistensia di un asina yamá 
‘Gentle Agreement’, na papiamentu ‘akuerdo amikabel’, ku ta toka e tema 
di mantenshon di integridat den polítika. E akuerdo amikabel menshoná a 
keda akordá dia 29 di yanüari 2019 i su number di archivo ta 2019001055. 
E mésun dia e kódigo di komportashon pa miembronan di Konseho Insu- 
lar a keda aprobá i e number di archivo ta 2019001057. 
E akuerdo aki ta kontené proseduranan ku miembronan di Konseho In- 
sular a palabrá ku otro tokante kon ta anda ora tin posibel violashon di 
reglanan di integridat. E akuerdo ta brinda tambe un bon orientashon si 
tin duda riba un tema di integridat ora ta sospechá ku reglanan di integ- 
ridat a keda violá. 
Mester bisa ku e akuerdo amikabel tin sierto peso, pasobra miembronan 
di Konseho Insular a komprometé nan mes pa medio di nan firma ku ta 
kompartí sierto prinsipionan entre otro di ta kuidadoso, ta mantené bon 
kustumber i ta alsa e kódigo di komportashon riba nivel di polítika par- 
tidista. 
Tumando na kuenta e akuerdo di amikabel i e kódigo di komportashon pa 
miembronan di Konseho Insular, BONERIANO no por otro ku di konkluí 
ku e miembro di Konseho Insular di M21, ku ta Daisy Coffie, a violá e 
akuerdo amikabel i e kódigo di komportashon na un manera flagrante. 
Den e kaso di diputado Hennyson Thielman el a saka un komunikado ka- 
minda el a konkluí ku diputado Thielman tin ku tene honor na su mes i tin 
ku retirá. Kontra tur palabrashon i prosesonan establesé ya el a kondená 
e diputado kaba. 
E akuerdo amikabelel ta bisa ku si un miembro di Konseho Insular ta 
duda riba un echo òf komportashon di un diputado, e por diskutí esaki 
ku un otro miembro i mester pidi e grifir si e hecho òf komportashon di e 
diputado lo por ta un violashon di integridat. Si e grifir ta di opinion ku tin 
un violashon di integridat, e miembro di Konseho insular i e grifir ta bai 
serka gezaghèber. Gezaghèber lo duna un konseho despues ku ela kon- 


sultá ku ekspertonan interno i eksterno ku mester hasi un investigashon 
preliminar. Konseho Insular mester sigui e konseho aki. Kòrda bon, e 
akuerdo amikabel ta indiká bon kla ku e miembro di Konseho Insular riba 
su mes no por hasi un investigashon preliminar. 
Si enberdat sali afó ku e diputado a faya, e gezaghèber ta presentá e 
resultadonan di e investigashon na presidio, kompañá pa un konseho di 
sankshon. Ta diskutí e resultadonan di investigashon i kon esaki lo keda 
presentá na Konseho Insular i kon ta e manera mas adekuá pa komuniká 
e resultadonan di e investigashon i e desishon di Konseho Insular na 
pueblo. Konseho Insular mester tuma despues un desishon definitivo 
ku mester ta kompletamente lòs for di kualke kuadro polítiko partidista. 
Klaramente por konkluí ku Daisy Coffie no a tene su mes na e akuerdo 
en kestion i a violá flagrantemente e kódigo di kondukta ku ta bisa ku 
miembronan di Konseho Insular mester ta prudente ku informashonnan 
ku nan risibí ku ta relatá na privasidat di tersernan. 
Asta por ripará kon ignorante e lider di M21 ta, dor di eksigí tur konseho 
i informashon di Kolegio Ehekutivo pa loke ta trata e pèrmit di konstruk- 
shon ku Hype Events a pidi. 
Asta Clark Abraham, den e afèr di klechi di kama ku Fundashon Mariadal, 
a indiká ku no ta apropiá pa reakshoná den prensa riba e tema aki, paso- 
bra ta trata di un kontrato entre dos empresa privá mará na kondishon i 
términonan. 
Hype Events tambe ta un empresa privá ku a base di derecho atmini- 
strativo a pidi un pèrmit serka Entidat Públiko di Boneiru. E mester konta 
i konfia ku e prosedura di otorgamentu i kontenido di pèrmit no ta keda 
hasí públiko, manera Daisy Coffie ta kier hasi. 
BONERIANO ta di akuerdo ku e ponensia di MPB ku a kategorisá e kom- 
portashon di Daisy Coffie komo altamente lamentabel, kondenabel i ín- 
fantil. I nos ta agregá: No íntegro! 
E direktiva di M21 mester bai tuma un desishon si nan ta laga nan miem- 
bro di Konseho Insular sigui riba e ruta aki, ku ta un atentado kontra e 
konfiansa ku pueblo mester tin den demokrasia en general i su repre- 
sentantenan en partikular. 
BONERIANO por último ta hasi un apelashon fuerte riba gezaghèber 
interino i demas miembronan di Konseho Insular, pa ratifiká atrobe e 
akuerdo amikabel pa e periodo aktual di legislashon i asta mar’é den un 
desishon pa dun’é mas peso. 


PAPIANDO DI INTEGRIDAT DI 
KONSEHAL 


K R A L E N D I J K- - 
Djadumingu 17 di sèp- 
tèmbersentral 
a 
risibí 
notifikashon 
tokante 
ponementu di fever na 
Kaya Aruaco. Na yegada 
di patruya, a mira un hòm- 
ber riba un skuter korien- 
do den direkshon di Kaya 
Leeuwaarden. E hòmber a 
lora bai bèk den direkshon 
di Nort’i Saliña na mo- 
mentu ku ela nota presen- 
sia di polis. Polis a bai su 
tras. E sospechoso a kore 
bai para banda di un otro 


Pa pone fever riba kaya 
A bai ku dos skuter 


hòmber riba un skuter. E 
agentenan a kuminsá ku 
un investigashon na e si- 
tio i a konfirmá ku ámbos 
shofùr tabata enbolbí den 
e ponementu di ‘fever’. Na 
momentu ku a pidi e hòm- 
bernan pa identifiká nan 
mes, solamente unu por a 
kumpli ku e petishon. E 
otro shofùr no tabatin un 
plachi di number riba su 
skuter. En konekshon ku e 
infrakshon nan menshoná, 
a bai ku ámbos skuter 
warda di polis. 


SUDAN – Den e kapi- 
tal di Sudan, Khartoem, e 
edifisio di 65 meter haltu 
Greater Nile Petroleum Oil 
Company Tower, a kima. 


Edifisio di 18 piso a kima 


No ta konosí orígen di e 
kandela, pero den e kapital 
ya pa hopi tempu tin brin- 
gamentu entre e forsa armá 
di Gobièrnu e trupanan 


paramilitar RSF. Si tin hen- 
de a muri den e kandela no 
ta konosí. Den e toren e ofi- 
sina prinsipal di un empre- 
sa di petrolio ta establesé. 

PLAN FRAKASÁ ÒF 
DJIS UN SOÑO? 


Skritura: Genesis 37:3-36 i 39:2-23 


“I SEÑOR tabata ku Jose, asina ku el a bira un hòmber eksitoso. 
I e tabata biba den kas di su shon, e egipsio.” Genesis 39:2(BS) 


Señor a skohe pa José tin un futuro briante. Pa medio di soño 
(Génesis 37:5-7 i 9) Señor a revelá Su plan na José. José tabata 
e pret’i wowo di su tata (Génesis 37:3) i pa e motibu akí su ruman- 
nan tabata odi’é. Pa kolmo su tata a dun’é un mantel spesial ku a 
distinguié for di su rumannan. 
Su soñonan i e trato preferensial di su tata a redundá den un 
kadena di prueba pisá. Su rumannan ta traha kòmplòt pa mat’é, 
despues nan ta tir’é den pos (versíkulo 18-24) i bend’é ku ekstran- 
heronan (versíkulo 28, 36). Kasá di su shon ta akus’é di intento di 
violashon i riba tur eseinan, nan ta ser’é den prizòn inhustamente. 
Dios Su plan tabata parse di a frakasá. Pero e realidat ta ku Dios 
tabata preparando José pa e bira un gobernador. 
Ki lès nos por saka for di esaki? Ku Dios Su kamindanan no ta nos 
kamindanan (Isaias 55:8-9). Señor Su obra tin biaha ta difísil pa 
nos komprondé. Den tur e pruebanan akí Señor tabata ku José; 
den rechaso, humiashon, bèrgwensa i doló. I José a keda fiel na 
Señor. E tabata bandoná pa su famia, ma no bandoná pa Dios. I 
na e momento oportuno Dios a hals’é i el a bira gobernador! 
Pues, nos mester keda fiel i konfia Dios hasta ora bida ta gòlpia 
nos. Señor tabata ku José i E ke ta ku bo tambe awe; keda fiel na 
Señor. 


Rechaso di hende no ta kambia Señor Su plan! 


Sharine Brigitha 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia: 
Walter Coffie 
(Santana Protestant) 
13.00 Aki Boneiru: 
Bondoet 2020 
14.00 Herensia: 
Villa Antonia, Edith Strauss & 
Juliana Angela 
15.00 BAPA: 
Ria - Rosemarie Heitkonig 


16.00 Aktualidat: 
Piskabon Ernest de Lanoy 
17.00 Aki Boneiru: 
Echo 
18.00 Herensia Korsou: 
Daphne Kibbelaar 
19.00 BAPA: 
Wilhelmina van den Broek - 
BarkuEendracht 


20.00 Herensia: 
Thelma de Palm 
21.00 Aki Boneiru: 
Ruta Wayaka 2020 
22.20 Herensia Korsou: 
Cynthia McLeod 
23.30 Puerto Latino: 
Luis Zárraga 

KRALENDIJK -- Dia 
31 di ougùstùs interesa- 
donan eksterno a bini hun- 
tu un biá mas durante e di 
tres seshon tokante mo- 
bilidat i alkansabilidat sos- 
tenibel ku Direktorado di 
Planifikashon i Desaroyo 
a organisá na nòmber di 
Entidat Públiko Boneiru. 
E enkuentro akí ta marka 
un paso krusial den aten- 
dementu ku e desafionan 
di mobilidat na Boneiru. 
Kolaborashon, skucha otro 
i uni forsa, a para sentral 


Paso importante pa dilanti 
Esfuerso konhunto pa mobilidat i alkansabilidat sostenibel 


den e esfuerso eksitoso 
akí. 
Entidat Públiko Bo- 
neiru ta komprendé ku e 
nesesidat pa transporte na 
Boneiru ta kresiendo i ta 
realisá su mes ku ta impor- 
tante pa mantené nos isla 
bon alkansabel. E aspi- 
rashon pa yega na un siste- 
ma di transporte públiko 
strukturalmente organisá, 
huntu ku alternativanan 
sostenibel i vital manera 
kore baiskel i kana, entre 
otro ta pará sentral den e 


vishon pa mobilidat di fu- 
turo i di Boneiru. 
Den esaki ta evaluá 
kada posibel solushon a 
base di seis kondishon 
básiko, inklusivo pa tur 
hende, alkansabel, seif, 
sostenibel, pagabel i ino- 
vativo. 
Bou di guia di e kon- 
sehero 
di 
mobilidat 
i 
komportashon sostenibel, 
Marc van der Seijs di Ad- 
viesbureau & Morgen, du- 
rante e seshonnan a invitá 
mas ku 20 organisashon 


i interesado lokal, entre 
otro Fundashon Mariadal, 
Fundashon Cas Boneria- 
no, Kámara di Komèrsio, 
BIA, WEB, BONHATA, 
MiVaBo, TCB, STINAPA, 
Rocargo i Banko Maduro, 
pa traha huntu i kompartí 
idea. 
Komo preparashon riba 
e seshon, kada un di nan 
a koperá tambe ku un en- 
trevista tokante e tema. 
E enkuentro a sòru pa 
un entusiasmo i kolabo- 
rashon grandi serka e par- 
tisipantenan, ku a haña 
inspirashon pa medio di 
ehèmpel di solushon pa 
mobilidat i alkansabilidat 
for di henter mundu, pero 
tambe for di den region. 
Kada partisipante a reko- 
nosé tambe prinsipalmente 
e importansia di kolabo- 


rashon entre partidonan pa 
por logra den e propósito 
i vishon akí. Pa medio di 
traha konhuntamente riba 
e tareanan, ideanan balio- 
so i aplikabel a bini dilanti. 
Entidat Públiko Bo- 
neiru ta enfatisá ku sosten 
fuerte i integral for di tur 
sektor ta krusial pa éksito 
di e plan di mobilidat, se- 
gun diputado Hennyson 
Thielman. 
Nos ta agradesido pa e 
dedikashon di tur e partisi- 
pantenan na e seshon eksi- 
toso akí. Kolaborashon i 
un vishon konhunto, ta es- 
ensial pa mehorá mobilidat 
na Boneiru. 
Gobièrnu lo sigui traha 
riba e metanan akí i nos ta 
apresiá kontribushon di tur 
hende enormemente. 


Eksito sin gòlpi di bida .... tur hende por tin. 
Pero esnan ku ta resistí tormenta di bida .... 
eseinan ta e vensedónan di berdat. 


Palabra di Dios ta bisa: 
“Pasobra mi ta konsiderá ku e sufrimentunan di e tempu 
aki no ta digno di wòrdu kompará ku e gloria ku lo wòrdu 
revelá na nos.” ( Romanonan 8: vers. 18) 


Laga nos kuminsá nos siman ku agradesimentu den 
nos kurason. Pasobra Señor ta kuida nos di berdat. 
Un felis siman. 
18 sèptèmber. 


PENSAMENTU DI SIMAN 


Timmerwinkel Jorge 


ta buska 
- 2 timmerman 
- 2 schilder 


Inf. tel. # +5999 565-0303 

K R A LEN DIJ K- - 
Gang di Arte dia 23 di 
sèptèmber ta bai tin a- 
pertura ku e asina yama 
“Gang di Arte: Gang-up! 
Launch Event”. Esaki ta e 
promé aktividat di vários 
ku tin plania pa e promé 
aña di Gang di Arte Bo- 
naire. Gang di Arte Bo- 
naire ta uni ku diferente 
instansia ku ta ofresé de- 
saroyo artístiko na hóben 
nan pa trese un show ku 
di variedat di talento. 
Lo bai tin presentashon 
di School of Perform- 
ing Arts Bonaire, Casa 
de Musica Bonaire, ACE 
Tweens Club i mas. Ban- 
da di esaki e ganadónan 
di Gang di Arte Aruba lo 
ta di bishita na Boneiru 


Djasabra 23 di sèptèmber 
Promé aktividat Gang di Arte 


pa hasi un presentashon 
riba e anochi. 
Ku e evento, Gang di 
Arte ke demostrá ku su 
vishon di union den arte 
ta algu faktibel i realisabel 
basta tur hende kere den 
dje. P’esei a skohe e nòm- 
ber “Gang-up” pa e even- 
to aki. E palabra “Gang” 
i “Gang-up” hopi bía ta 
mara na kosnan negativo, 
pero un di e defini-shon 
nan den dikshonario Mer- 
riam-Webster ta spesifiká 
ku e ta nifiká “Uni pa un 
meta”. E meta ta pa trese 
union den mundu di arte i 
Gang di Arte lo bai dem- 
ostrá esaki tambe e anochi 
aki. 
Banda 
di 
e 
pre- 
sentashon ku e hóben nan 


lo prepará individual- 
mente, nan tin komo ta- 
rea pa pasa un dia kom- 
pletu huntu pa krea un 
show pa presentá. 
Gang di Arte Bo- 
naire ta hasi un yamada 
na pueblo di Boneiru pa 
duna hóben nan sosten i 
demostrá solidaridat den 
desaroyo di arte i kul- 
tura na Boneiru. Gang di 
Arte Bonaire: Gang-up! 
Launch event lo tuma 
lugá djasabra 23 di Sèp- 
tèmber di 7'or pa 9'or 
di anochi na Tera Cora 
Ranch. Karchinan ta dis- 
ponibel na Lisa Conve- 
nience Store i Tera Cora 
Ranch. Tambe por yama 
òf app +599 790-0155 pa 
kumpra karchi. 


KRALENDIJK – “Es- 
pantoso mester bisa sí tuma 
nota kiko a pasa den e últi- 
mo simannan den Konseho 
Insular. Den e reunion di 
tuma desishon di dia 23 di 
ougùstùs, sin ku tabatin un 
reunion di forma opinion, 
òf a lo ménos un reunion di 
komishon promé, un seri di 
proposishon a subi agènda 
pa modifiká e reglamentu 
di òrdu di Konseho Insular 
i komishonnan fiho,” Dr. 
Willem Cecilia ta skirbi. 
Cecilia ta indiká a pre- 
sentá un resolushon pa ku 
instrukshon i mandato na e 
griffier ku ta desvia signifi- 
kantemente for loke ta kus- 
tumber na Hulanda i Kari- 
be Hulandes. A entregá un 
proyekto di ordenansa pa 
loke ta trata establesimentu 
di un komishon perma- 
nente di prosedimentu ku 
tambe ta diferensia signifi- 
kantemente di loke ta nor- 
mal na Hulanda i Karibe 
Hulandes. Tambe a pone 
un proyekto di ordenansa 
pa loke ta trata enkuesta, 
un proposishon pa aprobá 
un nota di Konseho Insu- 
lar pa loke ta trata maneho 
huntu ku dokumento i for- 


Atentado kontra demokrasia 


mularionan athunto, den 
kual ta skondí seis desishon 
ku Konseho Insular mester 
aprobá inkluyendo e orde- 
nansa pa loke ta trata infor- 
mashon i toma di desishon 
di Konseho Insular. 


Kódigo di kondukta 
Si esaki no tabata sufisi- 
ente, Cecilia ta sigui, por 
a tuma nota ku e último 
dos simannan ku a pasa 
un miembro di un partido 
den oposishon di Konseho 
Insular riba su mes a deter- 
miná ku un diputado no a 
aktua na un manera íntegro 
i a lansa un atake formal i 
personal kontra e diputado, 
sin ningun prueba tangibel. 
Sin ningun bèrgwensa el 
a eksigí tur dokumento pa 
loke ta trata e desishon ku 
Gobièrnu a yega na dje pa 
loke ta trata e kompania ku 
ta na nòmber di e kasá di e 
diputado pa kolmo i esaki 
mester sosodé tambe den- 
tro di un periodo ku el a 
stipulá. 
E miembro sinembargo 
no ta komprondé ku tin 
un kódigo di kondukta pa 
miembronan di Konseho 
Insular ku ta dikta hopi kla 


kon mester aktua ora ta so- 
spechá ku un miembro di 
Konseho Insular, diputado, 
gezaghebber, òf Griffier a 
violá reglanan di integridat. 
Ta di spera i warda si e lo 
aktuá ku mesun fervor pa 
loke ta trata un transakshon 
frakasá ku Fundashon Ma- 
riadal kaminda un miem- 
bro di Konseho Insular ta e 
protagonista prinsipal. 


Sosten finansiero 
Sí revisá e dokumen- 
tonan relashoná ku e re- 
union di tuma desishon di 
Konseho Insular dia 23 di 
ougùstùs i pa kuminsá na 
e parti fásil, por konstatá 
ku Konseho Insular kier 
fiha un montante di no mé- 
nos ku 60 mil dòler den un 
forma di sosten finansiero 
fiho pa kada frakshon loke 
ta eksorbitantemente haltu 
kompará ku munisipionan 
similar na Hulanda. Ta no- 
tabel ku miembronan di 
Presidio, ku ta e lidernan di 
frakshon, kada un lo haña 
un kompensashon di 195 
dòler pa luna, Cecilia ta 
trese dilanti. 
Ta kustumber, di akue- 
rdo ku Cecilia, ku Konse- 


ho Insular nunka ta disidí 
asuntunan finansiero pa 
su mes, pero semper pa e 
próksimo konseho ku mes- 
ter sinta despues di un elek- 
shon. Tambe por opservá 
ku Konseho Insular por 
nombra miembronan èkstra 
ordinario pa loke ta trata e 
komishonnan fiho, pero ta 
lubidá di kodifiká e echo ku 
e miembronan èkstra ordi- 
nario akí mester tabata riba 
lista di e último elekshon. 
Esaki ta pa e legitimashon 
di votadónan. Un hende ku 
tabata riba lista di elekshon 
pero no a bira miembro di 
Konseho Insular, fásilmente 
ta keda identifiká mará na e 
ideologia di e partido. 


Spantoso 
Henter e proseso kon el 
a kana pa pone e tópikonan 
riba agènda, segun Cecilia, 
ta generá sierto sospecho i 
e pregunta ta sí realmente a 
pidi Kolegio Ehekutivo su 
opinion manera desensia i 
lei ta eksigí. Sigur ta ku e 
ministerio di asuntunan in- 
terno i relashon di Reino, a 
tuma nota di henter e asun- 
tu akí i a deklará ku desi- 
shonnan di Kolegio Ehe- 
kutivo i di Gezaghebber no 
por dependé di un akuerdo 
òf huisio di Konseho Insu- 
lar i e konseho no por deter- 
miná kiko ta interes general 
òf públiko. Si e totalidat a 
sigui, e ora ei mester bisa 
ku e dualismo i e demokra- 
sia lokal efektivamente a 
keda rementá for di otro. 
Un situashon realmente es- 
pantoso, segun Cecilia. 


Sekuestrá 
Tumando e sirkunstan- 
sianan na kuenta, di akue- 
rdo ku Cecilia, mester bisa 
ku Kolegio Ehekutivo, e 
gezaghebber interino i e 
gezaghebber anterior, no 
por 
sali 
kompletamente 
liber di e asuntu akí. Ta 
durante nan periodo a keda 
sin hasi desishonnan di Ko- 
legio Ehekutivo públiko pa 
asina Konseho Insular por 
a hasi su trabou manera 
debe ser. Banda di esei, ora 
ku gezaghebber ku ta keda 


konsiderá komo protektor 
di nos demokrasia lokal i 
integridat gubernamental, 
direpente a tuma retiru i 
yegada di algun miembro 
di Konseho Insular nobo 
i nobato despues di elek- 
shon, a krea e posibilidat pa 
un atake frontal kontra nos 
demokrasia lokal. 
Cecilia: “Mester pone 
Konseho Insular bou di 
kontròl atrobe. Pa ku- 
minsá mester eliminá tur 
e komishonnan fiho i bin 
ku un komishon sentral 
pa mehorá e transparensia 
di desishon i e efikasia. E 
poder pa pone tópikonan 
riba agènda, mester keda 
kitá for di Presidio i duna 
e komishon sentral e tarea. 
Aktualmente e presidio tin 
Konseho Insular sekue- 
strá i esaki no mester keda 
permití. Den Presidio ta 
sinta solamente lidernan di 
frakshon i ku dos miembro 
di oposishon i dos miem- 
bro di koalishon, esaki no 
ta reflehá demokrasia real. 
Mas pronto ku ta posibel 
mester nombra un Griffier 
permanente ku tin e abili- 
dat pa trese trankilidat i e 
outoridat nesesario. Mester 
nombra mas pronto posibel 
un Gezaghebber nobo ku 
huntu ku Griffier trese òrdu 
atrobe den Konseho Insu- 
lar.” Miembronan di Konse- 
ho Insular mester konsentrá 
nan mes riba e tarea di krea 
kuadro, lei i regla i repre- 
sentá e pueblo i nan mester 
realisá nan mes ku nan no 
ta parlamentario ku empleo 
fultaim, mará na un salario 
korespondiente. Por último 
Kolegio Ehekutivo mester 
kompilá un programa di 
gobernashon i entregá es- 
aki na Konseho Insular pa 
debate i aprobashon. Si no 
tin un programa di gober- 
nashon aprobá, anto lo no 
dura muchu ku atrobe tin 
un atentado kontra di nos 
demokrasia. 
Konsiderando tur loke 
a pasa, ta doloroso pa kon- 
statá ku te ainda nos ta 
inkapas pa kuida i mantené 
nos demokrasia lokal, Ceci- 
lia ta trese dilanti. 

Awor mi ta komprondé ak- 
titut di Klarki den Konseho 
Insular. 


Awèl si. E ke ‘deel de lakens 
uit’, pero ta lakennan ku mes- 
ter a bai Mariadal. 


enta, no masha tempu 
despues ku e planta di 
televishon aki a bai en 
aire. 
E seri aki tabata bai 
tokante 
sòldánan 


DUSHI TEMPU DI 
TELEVISHON 


Combat tabata un seri 
di televishon ku a kap- 
ta hopi atenshon na 
TeleCuracao 
tempu 
ku el a pasa. Esaki ta- 
bata den dékada ses- 


Ku e seri aki mi ke hiba boso den tempu. Mi ke rekordá huntu ku esnan 
ku a lanta den añanan sesenta i setenta televishon di e tempu aya. Televi- 
shon “pretu ku blanku”. Tambe pa laga e generashon despues sera kono- 
sí ku loke tabata dibertishon pa mucha, hóben i adultonan den dékadanan 
sesenta i setenta riba nos isla. TeleCuraçao a drenta operashon dia 31 di 
yüli 1960. 


merikano ku mester a 
kombatí kontra e ale- 
mannan na Fransia du- 
rante Segundo Guera 
Mundial. E seri a keda 
produsí desde 1962 te 
1967. 
E promé episodio di e 
seri tabata titulá ‘A Day 
in June’. Ya for di e 
promé episodio tabata 
opvio ku e seri aki lo a 
bira eksitoso. Pero tòg 
a dura un tiki promé ku 
el a pega. 
Tabata den tempu ku 
pelíkulanan di Segun- 
do Guera Mundial ta- 
bata sumamente popu- 
lar riba pantaya grandi, 
manera ‘The Longest 
Day’, ‘Guns of Nava- 
rone’, ‘Midway’ i dife- 
rente otro mas. 
Den e promé episodio- 


COMBAT 


nan a protagonisá Rick 
Jason komo e segundo 
teniente Gil Hanley, li- 
der di peloton, huntu ku 
Vic Morrow komo ser- 
geant Chip Saunders. 
Kreador di e seri ta- 
bata 
Robert 
Pirish, 
kende den su promá 
karera den sine a keda 
definí mas pa pelíkula- 
nan kómiko. Despues 
ku el a presta servisio 


militar 
durante 
Se- 
gundo Guera Mundial 
su focus a kambia i 
el a kuminsá traha 
pelíkulanan di guera, 
konsentrando 
rònt 
di sòldánan di rango 
abou. Den Combat es- 
aki ta bini bon dilanti. 
E seri Combat tabata 
di ABC, ku a mantené 
esaki den aire pa 5 
aña. 

KRALENDIJK— Fal- 
ta poko pa Building Depot 
Bonaire habri su portanan. 
Trabounan ta kanando bon. 
“E pregunta ki dia e ta ha- 
bri porfin, ta resoná den tur 
skina, esei t’e entusiasmo 
ku Boneiru tin pa apertura 
di Building Depot”, Rode- 
rick Lucia kende ta manehá 
e filial na Kòrsou a bisa. 


4,000 Meter kuadrá 
Building Depot Boneiru 
tin un mènedjer di tienda 
ku ta Wesley Duijzer. E lo 


Trahando ku alma i kurason pa habri pronto 
Building Depot pronto ta habri na Boneiru 


okupá su mes ku maneho. 
Pa loke ta trahadónan, 
gran parti ta lokal. Aktual- 
mente nan ta trahando pa 
yena e edifisio di 4,000 
meter kuadrá ku diferente 
produkto. “Boneriano nan 
ta masha bon hende. Esei 
ta promé kos ku mi ta deseá 
pa reflehá den Building De- 
pot; un bon vibrashon, un 
personal amabel, produk- 
tonan di kalidat haltu i 
naturalmente preisnan ku 
ta kompetí den merkado,” 
Lucia ta sigui bisa. 


I mi tin pleno konfiansa 
ku nos klientenan na Bo- 
neiru lo sa di dun’e e me- 
sun aseptashon. Nos tim na 
Boneiru ta gran parti lokal; 
nan a bin ta traha duru pa 
yena e edifisio di aproksi- 
madamente 4,000 meter 
kuadrá 


Artíkulonan variá 
Building Depot lo ofre- 
sé tur e markanan ku ya 
ta konosí na Kòrsou, i un 
surtido variá di merkansia 
desplegá den e.o departa- 
mento di kushina, sala i 
kamber. Tambe un amplio 
variedat den e departa- 
mento ‘outdoor living’ i lo 
asesorá klientenan ku benta 
por mayor di material pa 
konstrukshon. 
“Nos ke sigui krese na 
Boneiru, Building Depot 
tei pa keda i poko poko 
ke sa kiko mas e kliente 
boneriano ta deseá.” Mes- 
kos ku Kòrsou, lo tin tambe 


e folder disponibel ku tur e 
diferente kampaña i ofer- 
tanan. 
No tin un fecha defini- 
tivo pa e apertura ofisial. 
Un i tur por sigui nos riba 
retnan sosial unda por sigui 
tur desaroyo i tambe fecha 


di gran apertura. “Build- 
ing Depot ta kontentu di 
bira siudadano korporativo 
di Boneiru i ta sigur di por 
kontribuí grandemente na 
ekonomia di e isla,” e pro- 
pietario a finalisá bisando. 


KRALENDIJK– Dja- 
sabra anochi un públiko 
grandi a bin Plaza Resort 
pa skucha storia kòrtiku. 
Ku e kantidat di hende ku a 
presensiá, e aplouso risibí i 
e harimentu Akademia Pa- 
piamentu por konkluí ku e 
públiko a gusta loke nan a 
tende i por bisa ku e festival 
tabata un éksito rotudo. 
Mas ku shen hende ta- 


Konta bo ko’, a kai den bon tera 


bata presente, e sala di Pla- 
za Resort tabata yen yen. 
Sinku persona a skirbi un 
òf mas storia. Na total ta- 
bata tin 8 storia. No ta tur 
skirbidó a konta e storia ku 
nan a skirbi. Sea pa motibu 
di ta afó di e isla òf pasobra 
a preferá laga otro hende 
konta pa nan. 
Akademia Papiamentu 
a kontratá Segni Berna- 


dina di ACE Foundation pa 
organisá un kurso pa siña 
skirbi storia kua a kulminá 
den un festival unda a kon- 
ta e storianan skirbí na pú- 
bliko. 
E meta di e aktividat ta- 
bata pa krea mas skirbidó 
na papiamentu. E úniko 
rekisito tabata ku e storia 
mester ta basá riba dicho i 
proverbio. 
E skirbidónan tabata: 
Rocio 
Chavez 
Mezza, 
Shahaira Valerio, Beatrix 
Boekhoudt, Xiomara Blan- 
ca i Paulina Rodriguez. 
E festival akí lo bira un 
anual. Pa 2024 lo tene e 
promé tayer pa siña skirbi 
storia kòrtiku den e promé 
siman di mart. 
Dos siman promé lo 
kuminsá hasi promoshon. 
“LIKE” e página di “Face- 
book” di Fundashon Aka- 
demia Papiamentu i e pági- 
na di “Youtube” pa bo keda 
informá di e aktividatnan. 

ROA CN ke menshoná kon eksitante tabata pa tin un sala yen di hende hasiendo e 
esfuerso pa inspirá, motivá i guia studiantenan lokal. ROA ke gradisí tur partisipante, 
partner, treinernan di Ki Connect i e studiantenan di MBO, ku a asistí durante henter 
dia ku nan presensia i kolaborashon. 


Esfuerso pa inspirá, motivá i guia studiante 

KRALENDIJK – Sí 
ta keda na Ministernan 
van Gennip di Asuntunan 
Sosial i Oportunidat di 
Trabou i Schouten di entre 
otro Maneho di Pobresa, ta 
suspendé implementashon 
di akohida kasi grátis na 
Karibe Hulandes definiti- 
vamente ku dos aña. Esaki 
a sali na kla for di kontesta 
por eskrito na miembronan 
di Tweede Kamer, Sahla i 
Wuite, ámbos di D66. 
E proposishon di lei 
pa islanan BES pa baha 
e kontribushon di mayor 
pa akohida di mucha na 4 
porshento, ta kla pa trata- 
mentu dor di Parlamento. 
E 
presupuesto 
nesesa- 
rio tambe ya ta reservá. 
Tòg Gabinete ta skohe pa 
posponé akohida di mucha 
kasi grátis te 2027. 
E ministernan ke pa 
Karibe Hulandes subi hun- 


Akohida di mucha kasi grátis 
retrasá te 2027 
tu ku Hulanda. Otro ku na 
Karibe Hulandes, e regu- 
lashon pa e parti Europeo 
Hulandes ainda no ta kla. 
Van Gennip i Schouten 
ta mantené nan mes riba 
e prinsipio ‘comply or ex- 
plain’. Regulashon Hulan- 
des ta konta tambe pa e is- 
lanan, a ménos ku tin bon 
motibunan pa hasi esaki, 
pero e ora ei ta eksigí sp- 
likashon. 
A introdusí e prinsipio 
di ‘comply or explain’ pa 
no laga e retraso di e is- 
lanan BES sigui bai mas 
atras, pero awor ta pa pro- 
mé biá ta sosodé adapta- 
shon ku ta na desbentaha 
di mayornan di Boneiru, 
Sint Eustatius i Saba. E 
bala awor ta sintá serka 
Tweede Kamer ku ainda 
por forsa e gabinete pa 
kumpli ku loke el a pri- 
mintí anteriormente. 

Si bo sa di Elsmarie Beukenboom, bo sa ku semper e ta pidi yudansa di brasanan 
fuerte. Pues su deseo a bira realidat. Danki na e militarnan Hulandes pa nan yudansa 
i danki na Elsmarie pa mantené e proyekto di Sabal Palm na Klein Bonaire fuerte. 
Proyekto reforestashon Klein Bonaire 


Pa donashon kuenta di FAB ta na Banco di Caribe nr. 308.437.01 


Fundashon Mariadal ta patrosiná e poster aki. 


PA MAS INFORMASHON BISHITÁ NOS WEBSITE: www.alzheimer-bonaire.com 


NOS TA WARDA BOSO!!!!! 


Organization 
FUNDASHON ALZHEIMER BONAIRE 


Tópiko: “Informashonnan riba e malesa 
di demensia”. 


Fundashon Alzheimer Bonaire /ZW Groep ta invitabo na un “Marshe di Demensia” 
Lo bai tin diferente stènt kaminda por haña informashon tokante malesa di demen- 
sia i kiko tin pa ofresé pa e kuido 


Kòrda, mas bon informá bo ta, mihó guia bo por duna e persona ku malesa di Alzheimer. 


. 
Fecha: 
Djasabra 23 Sèptember 2023 


Orario: 
14:00 or – 18:00 or 


Lugár: 
Marriot Hotel 


Entrada: Grátis. ( lo tin un buzòn di Fundashon Alzheimer pa donashon) 


Henter pueblo ta keda invitá 


No pèrdie, demensia no ta diskrimina! 
Nunka ta lat/nunka ta trempan 


Marshe di Demensia! 

Djasabra 16 di Sèptèmber 2023 
10 


Nos tur riba kaminda di 


nos bida algun biaha a yega di 
ofendé un hende. Nos tur a ser 
ofendé dor di un hende riba 
nos kaminda diario. Ta parse 
ku esaki ta bai na keda anun- 
siá den e kondishon humano. 
Nos hende bieu hopi biaha ta 
kombibí kómodamente ku e 
hende bieu. 


E tema di e Evangelio akí 


ta di e pordon bibá for di miz- 
erikòrdia. Nos komo perso- 
na por pordoná pa hopi moti- 


DI BINTIKUATER DJADUMINGU SIKLO A 
Promé Lektura 
: Sirag 27, 30-28 
Salmo 
: Salmo 103, 5. 9-12 
Di dos Lektura 
: Romanonan 14, 7-9 
Evangelio 
: Mateo 18, 21-35 


bu: pa resignashon, pa evitá 
mayor konfrontamentu, pa 
preshon di otro personan- 
an… E pordon na kua Hesus 
ta invitá nos ta e pordon for 
di mizerikòrdia. 
Pedro a komprondé ku tin 
ku pordoná esun ku ta ofendé 
bo, ku no tin ku warda ren- 
kor ni pensa sikiera den 
veng’é, sino lubidá e ofensa i 
bolbe trat’é komo amigu. 
Kere ku ta generoso ora di 
proponé Señor e kantidat di 


biaha ku tin ku 
pordoná e re- 
sidivista, e pre- 
gunta si shete bi- 
aha ta sufisiente. 
Pa e rabinonan di 
e époka ei, tres 
tabata e number 
di biahanan ku 
tabatin ku pordoná, e di kuater 
biaha ku e mesun persona 
ofendé bo, bo no tabatin e de- 
ber di pordon’é. 
Ora Pedro ta papia di sh- 
ete biaha e ta kohiendo e num- 
ber di perfekshon spiritual. 
Hesus ta kontest’é hasta set- 
enta biaha shete; loke e ke 
men ta ku tin ku pordoná sem- 
per ku e ofensor ta den dispo- 
sishon di ser pordoná. 
Den e palabranan di Señor 
tin un rason bastante eksplísi- 
to: no tin ku keda kòrda e bia- 
hanan ku nos a pordoná, si 
Dios ta kòrda e biahanan ku 
El a pordoná nos, nos lo ta 
pèrdí. Tin ku lubidá e biahanan 
ku nan a ofendé nos i e biaha- 
nan ku nos a pordoná. 
Ante e pordon personanan 
ta hasié di distinto forma: 
Tin algun hende ku ta bisa: 
mi ta pordoná pero no ta lu- 
bidá. Esaki lógikamente no ta 
pordon humano i muchu ménos 
kristian. Rekuerdo ta fruta di 
pasado, ofensa tambe i e doló 
ku ofensa ta produsí bo, bo ta 
rebib’é kada biaha di nobo 
miéntras bo ta kòrd’é. Tantu 
biaha e Palabra di Dios ta pa- 
pia nos di rekordá e kosnan 
grandi ku Dios a hasi pa nos, 
pero nunka E ta papia ku bo 
di kòrda e ofensa ni e doló ku 
esaki ta produsí. 
Otronan ta afirmá: ami ta 
pordoná bo, pero lo mi no pa- 
pia ku bo mas… En realidat e 
no ta pordon, e ta un bèrgwen- 
sa ku ta apartá e kurason i e 
palabra na esun ku a ofendé 
bo. 
Algun hende lo bisa mi ku 
esaki di pordon lo por a bal den 
e époka ei, pero ku den esaki 
ku tantu i tantu violensia i ter- 
orismo, ku tantu asesinato i in- 
hustisia lo bal mas bolbe na 
wowo pa wowo i djente pa 
djente… 
Hesus ta animá nos na haña 
e kustumber di pordon tal i 
manera Dios ta hasi ku nos. 
Señor a bini pa duna kurason 
na e pordon humano, for di ein- 


“Kual lo mester ser e reakshon di un 
kristian dilanti tur loke a pronostiká di 
e dia di e huisio final?” 


Kontesta: Den dékada di 1950 mundu tabatin miedu di 
rant di un apokalípsis nuklear. Na prinsipio di siglo, tabatin 
un spekulashon mundial riba efekto 2000 i e posibel fin di 
mundu sivilisá komo konsekuensia di esaki. Un konmoshon 
di e kultura pop a surgi na final di e kalènder Maya den 
2012. Ta tabatin diskushonnan den sírkulonan kristian to- 
kante aparishon di lunanan di sanger, supuestamente tambe 
komo un señal di eventonan katastrófiko. Kua e ora ei ta e 
kontestanan di kristiannan na e pronóstikonan di e dia di 
huisio final i na e notisianan relashoná? 


For di e perspektiva kristian, nos promé reakshon lo mester 
ta respirá profundamente i relahá su mes. Den algun mo- 
mento, mundu ta bai kaba (2 Pedro 3:10). Kristu lo re- 
gresá (Apokalípsis 19:11-13) den e momento den ku E ta 
prepará pa hasié (1 Korintionan 15:51-52). I ainda asina, 
awor mes, kada persona riba tera ta un frakshon di sekònde 
di un dia di e huisio final personal (Salmo 39:5). Atakenan 
di kurason, guera, aksidentenan i sobra, por pone nos kara 
a kara ku nos Kreador mas rápidamente ku un katástrofe 
global (Hakobo 4:13-15). Ya sea ku fin di tempunan ta na 
porta òf masha leu, nos ta yamá pa ta prepará (2 Korintio- 
nan 6:2), i drenta den pániko. 


Gran mayoria di e pronóstikonan di e dia di e huisio final ta 
puru spekulashon, mito òf histeria sin fundamentu. Ni siki- 
era e Mayanan tabata pensa ku nan siklo di kalènder lo 
pronostiká fin di mundu. Ekspertonan den kòmpiuter no 
tabata esnan ku a impulsá e pániko di aña 2000. I práktika- 
mente ningun teólogo kristian ta pensa ku e fenómeno di e 
luna di sanger ta un indikadó importante di kualkier evento 
en partikular. Meskos na otro modanan i lokura, diskush- 
onnan ta impulsá pa un pober rasonamentu i dor di echonan 
ainda pió. 


Un kristian nasí di nobo por ta sigur di su salbashon i konfia 
ku Dios tambe ku su enkargá di sobra (Mateo 6:25-34). Ta 
bisa nos ku ta posibel lesa e señalnan di tempunan (Mateo 
16:3) pero tambe ku ta imposibel pa kualkier persona sa ku 
seguridat ku ora e realmente e fin di tempunan ta sosodé 
(Mateo 24:36). Na di lugá nos di sentrá nos den fechanan, 
pleitu i rumornan, nos lo mester ta na konsentrá nos den 
hiba e evangelio mas tantu kantidat di personanan posibel. 
E barku ta hundiendo, pero promé ku preokupá nos pa 
kon i e ora fin lo yega, nos mester hinka mas persona den 
botonan i chalekonan di salbida! 


Den karta dirigí na 
obispunan i di esnan oriental 
di rito henter mundu, kardi- 
nal Mario Grech, Sekretario 
General di e Sekretaria Gen- 
eral di Sínodo, ta invitá fiel- 
nan di henter mundu pa parti- 
sipá mediante e orashon pa e 
XVI Asamblea General Or- 
dinario di Sínodo di 
Obispunan ku ta inougurá den 
Vatikano dia 4 di òktober. 
Ku e karta akí, Sekretario 
General ke rekòrdá ku e 
Asamblea sinodal ta dilanti 
henter un akontesimentu spir- 
itual, di orashon i di skucha- 
mentu di Spiritu Santu, ber- 
dadero protagonista di e 
evento. Pa fasilitá partisipas- 
hon i ta solisitá e atheshon di 
orashon di e miembronan di e 
asamblea di e komunidatnan 
lokal, e Sekretaria General di 
Sínodo a prepará un “Bend- 


ishon Solèm” ku lo resitá, en 
partikular, na final di e Misanan 
dominikal huntu ku e orashon- 
nan di interseshon. Tin athunto 
e original den latin (e traduks- 
honnan ta solo dokumentonan 
di trabou pa fasilitá e trabou di 
Iglesianan Lokal). 
Respetando rikesa di e trad- 
ishon litúrgiko di Iglesianan Ori- 
ental Katóliko sui iuris, e kar- 
ta a ser mandá tambe na esnan 
responsabel di dichonan Iglesi- 
anan ku e petishon di imple- 
mentá un bendishon i interses- 
honnan similar den e Di- 
visa Liturgianan. 
E yamamentu di kardinal 
Grech ta forma parti di un serie 
di inisiativanan enfoká pa reko- 
rdá e karakter eminentemente 
spiritual di e asamblea sinodal i 
pa promové partisipashon di 
henter e Pueblo di Dios atraves 
di orashon. 


Sin orashon lo no tin Sínodo 
Karta di Kardinal Mario Grech 
na Obispunan di Mundu 
Vatikano, 15 sèptèmber 2023 


an, for di e kurason ta kamin- 
da nos mester komprondé e 
parabel aki ku nos ta skucha 
awe. 


· Bo ta pordoná esnan ku a 
ofendé bo ku miserikòrdia? 


Mario Grech 


Sigui lesa pag.11 

ARUBA 
NOTA INTERNASHONAL 


MERKA – Manera a- 
nunsiá, Estádos Unídos i 
Iran a interkambiá algun 
prezu. Sinku hende ku tan- 
tu e nashonalidat Merikano 
komo Iraní ku ta será na 
Iran, a sali desde Teheran 
pa Qatar. For di ei, nan ta 
sigui pa Estádos Unídos. 
Nan lo ta den bon kondi- 
shon di salú. 
Estádos Unídos a laga 
sinku Iraní liber, di kua 
dos a biaha pa Qatar. Tres 
di nan no ke regresá Iran. 
Qatar a intermediá den e 
kuestion. 
E kondishon di mas 


Merka i Iran ta interkambiá prezu 


importante di Iran tabata 
ku Estádos Unídos mester 
a duna Iran un kompen- 
sashon di fris na balor di 6 
miar dòler. E plaka ta pegá 
na Sur Korea, ku ta tuma 
hopi zeta for di Iran. E in- 
terkambio di prezu por a 
sigui despues ku a traspasá 
e plaka for di Seoel pa kue- 
nta den e estado di Qatar, 
Doba. 
Pa lunanan a negoshá to- 
kante e dil na Qatar. Dele- 
gashon di ámbos pais taba- 
ta keda den hotèlnan aparte 
riba distansia kòrtiku for di 
otro, kaminda e intermedi- 


adónan tabata negoshá ku 
nan di un pa e otro. 
Ounke ku e prezunan ta 
liber, nada ta kambia den e 
relashon ku Iran, un fuente 
anónimo di Gobièrnu Meri- 
kano a indiká na e ofisina 
di prensa Reuters. “Sí nos 
mira posibilidatnan, nos lo 
aktua, pero pa e momen- 
tu akí mi no tin nada pa 
agregá.” 
Iran mester invertí e pla- 
ka ku a bini liber na ayudo 
humanitario i no por gast’é 
na produktonan ku ta riba 
lista di sanshon Merikano. 


SICILIË – Segun me- 
dida Italiano, na Sicilië un 


Migrantenan ta hui na kantidat grandi for di sentro di akohida 


shen migrante asina a hui 
for di un sentro di akohida 
super yen. Den e sentro na 
Porto Empedocle, inten- 
shoná komo sitio di akumu- 
lashon temporal for di kua 
ta hiba migrantenan na otro 
sitionan na Italia, tin míles 
di hende. 
Siman pasá a bini mas 
òf ménos 10 mil migrante 
aserka riba e isla Italiano 
Lampedusa, kasi 200 ki- 
lometer sùitwèst di Sicilië. 
Ei nan tambe e fasilidatnan 
di akohida ta sobre okupá. 
Ta hiba migrantenan for di 


Lampedusa na un sitio di 
akohida temporal na Sici- 
lië, pero esaki awor tambe 
ta yen. 
Polis ta vigilá e akohida 
na Sicilië. Agentenan awor 
ta en buska di emigrant- 
enan ku a hui. 
E alkalde di Porto Em- 
pedocle via di e media Ita- 
liano Rai, ta papia tokante 
e sirkunstansianan, ku e ta 
yama skandaloso. “Nan no 
a hui, nan ta en buska di 
kuminda i bebida. E ta un 


situashon eksplosivo. Esaki 
no por kontinuá asina.” E ta 
anhelá ayudo for di Roma. 
Gobièrnu di Promé Mi- 
nister Meloni djaluna ke a 
introdusí algun medida ku 
mester hasi e pais ménos 
atraktivo. Asina migran- 
tenan sin chèns, mester por 
keda será te 18 luna promé 
ku saka nan for di e pais. 
Awor esaki ta ainda tres 
luna. Tambe mester bini 
mas sitio pa prizòn di mi- 
grante. 


MAROKO – Na Ma- 
roko tin preokupashon to- 
kante e suerte di muchanan 
i muhénan den e área di 
temblor. Riba imágennan 
ku ta riba media sosial, por 
mira ku ta molestiá nan. 
Asina ta pidi nan pa kasa 
ku un hòmber straño den 
un otro region pa kuminsá 
ku un bida nobo. Gobièr- 
nu Marokano a lansa un 
number di emergensia i ta 
bini ku medida pa protehá 
muchanan huérfano den e 
área di temblor. 
“Bo ta un bunita mucha 
muhé, bo ke bai ku mi Ca- 
sablanca. Mi lo kasa ku bo.” 
Esaki ta un di e filmashon- 
nan ku a okashoná hopi 


Den área di temblor na Maroko 
Miedu pa abuso i sekuestro di mucha muhé 


emoshon riba Instagram. 
Un hòmber di e manera akí 
ta trata di saka un mucha 
muhé for di El Haouz pa 
bai kuné. Entretantu no por 
haña e filmashon mas ku 
a publiká riba e página di 
Instagram. Banda di esei, 
segun media Marokano, 
tabatin diferente mensahe 
riba media sosial den kua ta 
pidi hòmbernan pa biaha pa 
e área di temblor pa protehá 
muchanan muhé dor di kasa 
ku nan. E organisashon di 
derecho di hende muhé, Kif 
Mama Kif Baba, den un 
deklarashon ta skirbi: “Nan 
ta diabel, ku ta usa e vul- 
nerabilidat di muchanan ku 
a keda afektá pa un temblor 


pa nan propio gana seksu- 
al.” Tambe e plataforma tin 
miedu pa sekuestro i viola- 
shon di mucha. E ta pidi pa 
Gobièrnu tuma akshon. 
Esaki Gobièrnu a hasi 
djaweps ku lansamentu di 
un number di emergensia 
grátis. Mas aleu e orga- 
nisashon di abogado ta 
ofresé sosten grátis na vík- 
timanan. Tambe Rei Mo- 
hammed VI a anunsiá ku 
muchanan huérfano den e 
área por kai direktamente 
bou di protekshon di e 
nashon. Kiko esaki presisa- 
mente pa e muchanan huér- 
fano na El Haouz, no ta kla, 
pero e anunsio ta referí na 
un artíkulo den lei den kua 


ta papia di protekshon mor- 
al ayudo material. 
E komishon nashonal 
di protekshon di kontra- 
banda di hende, den un 
deklarashon ta bisa ku nan 


e verifiká diferente imágen. 
Esaki a kondusí ku a detené 
un hende ku ke a biaha pa 
e área di temblor pa abusá 
di mucha, asina Polis Ma- 
rokano ta informá. 

ARUBA 
STATIA/SABA/ST. MAARTEN 


THE BOTTOM – Debí 
na sirkunstansianan di wer 
relashoná ku pasada di or- 
kan Lee, a para e produk- 
shon di awa di reverse os- 
mosis (RO) tamporalmente. 
Komo práktika regular 
ku pasado di un tormenta, 
ta saka e pipa ku ta chupa 
awa na Fort Bay Harbor. 
Pasada di tormenta ta kousa 
hopi daño na kosta loke ta 
pone ku no por mantené e 
sistema den operashon, pa 
prevení daño na e sistema 


Paro temporal produkshon di awa 


di produkshon di awa. 
Ku e tankinan na Fort 
Bay i The Bottom bashí, 
aktualmente no ta posibel 
pa proveé awa na e komu- 
nidat. Manera e situashon 
normalisá, lo resumí e 
produkshon di awa i na mo- 
mentu ku e tankinan ta yen, 
trùknan di awa por proveé 
awa atrobe. 
Entidat Públiko Saba ta 
tene e situashon na bista i 
lo informá públiko momen- 
tu ku ta kla pa entregá awa 


bèk. Ta pidi residentenan pa 
konservá awa. 
Entidat Públiko Saba ta 
planiá un proyekto pa kon- 
struí un sistema di chupa 
awa mas resistente kontra 
mal tempu pa prevení situ- 
ashonnan asina sosodé den 
futuro. 
Tin fondo disponibel 
for di e ministerio di infra- 
struktura i maneho di awa, 
LenW pa e proyekto akí ku 
ta kuminsá promé ku fin di 
e aña akí. 


PHILIPSBURG 
– 
Djabièrnè 15 di sèptèm- 
ber St. Maarten Diag- 
nostic 
Center 
(SMDC) 
ofisialmente a habri su por- 
ta pa públiko. Dòkternan 
Michael i Danny Dennaoui 
a trese e inisiativa serka 
Ministerio di VSA komo 
un inisiativa ku por mehorá 
akseso na kalidat di kuido 
di salú. 
Minister di Salubridat 
Públiko, 
Desaroyo 
So- 
sial i Labor, Omar Ottley 
a aprobá e proyekto i ta 
spera ku esaki lo aliviá e 
wardamentu largu na St. 


Apertura St. Maarten Diagnostic Center 


Maarten Medical Center 
dor di atendé kasonan ku 
no ta di emergensia durante 
oranan iregular. 
“Nos profeshonalnan 
médiko eksperensiá ta aki 
pa sirbí e siudadano du- 
rante oranan di anochi i 
wikènt, dunando kalidat di 
kuido momentu ku nan tin 
mester. Nos tei pa kubri tur 
tipo di malesa, herida, òf 
kuido general. E echo ku 
nos por a asistí asina tantu 
pashènt e dianan ku a pasa, 
ta demostrá ku e proyekto 
akí tabata nesesario,” Dòk- 
ter Danny Dennaoui a bisa. 

ARUBA 
ARUBA 


ORANJESTAD -- Dia- 
bierna anochi laat polis di 
Noord y tambe di trafico 
mester a bay na e ultimo 
cas ariba e caminda cu ta 
bay pa Kapel di Alto Vista. 


ORANJESTAD -- Di- 
asabra marduga algo pasa 
di 1’or, varios unidad poli- 
cial por a wordo mira cu 
zwaailicht cendi altura di 
e pompstation na final di 


ORANJESTAD -- Dia- 
domingo merdia den careda 
di 1’or polis y ambulance a 
bay cu urgencia altura di 
Moko Market, pa un ac- 
cidente serio di trafico. Na 
yegada polis a laga cera 
ambos banda di caminda, 
debi cu e auto tawata ariba 
caminda y no por move. 
Tawata trata di un Kia Op- 
tima y un Chevrolet Aveo. 
Locual a sosode ta cu e 
Aveo tawata na e market y 
lo a reverse pero no a tene 
cuenta cu trafico. E Kia na 
su turno a trata di evita e 


Chauffeur burachi a kibra porta di cura 


E motibo tawata cu e Ford 
Explorer color blanco a ba- 
sha un porta grandi di un 
cas abou. 
Na prome instante a 
pensa cu lo tin hende he- 
rida, pero esaki no tawata 
e caso. Na yegada di polis 
di Noord nan ta topa cu un 
porta grandi benta abou y 
un auto Ford Explorer para 
no mucho leu di e porta. 
Polisnan mesora a constata 
cu e chauffeur ta bou di in- 
fluencia. 
Ta asina cu a chauffeur 
bastante bebi lo tawata di- 
reccion di e Kapel, pero pa 
un of otro motibo e bira na 
su mas robes y ta drenta un 


caminda di tera. E caminda 
aki prome cu e yega e cas 
tawata tin un cadena pa evi- 
ta auto drenta; pero esaki 
no a wanta e Ford Explorer 
cu a ranca esaki y sigui bay 


bashando un porta grandi 
abou. 
Na yegada di polis di 
trafico el a pone e chauffeur 
supla, mientras transport- 
wagen ya tawata yegando. 


Su yegada el a wordo hiba 
na e transportwagen unda 
cu despues nan sali direc- 
cion warda di Shaba cu ne. 
Takelwagen lo mester a bin 
busca e auto. 


Tres detencion y arma di candela haya den un auto 


caya. Ta asina cu durante 
un control polisnan a mira 
un grupo conoci pa nan, y 
a dicidi cu lo bay tene un 
control. 
E grupo aki segun nos 


a compronde na e sitio lo 
tawata haci of a causa pro- 
blema un rato prome ey 
mes na e luga di gasolin. 
Polisnan a blokea e Nissan 
Fuga momento cu e la subi 


caminda y asina unidadnan 
di K9, Santa Cruz y Playa a 
bay over na baha tur esnan 
den e auto. 
Durante e ristamento 
den e auto a bin haya un 
arma di candela y algun 
cos mas cu por a wordo 
mira ariba e dak di e auto. 


Transportwagen a presenta 
y a bay cu un, mientras e 
otro dos a wordo hiba den 
diferente autonan di polis 
pa warda. Pues tur a wordo 
separa di otro. A pidi pa 
takelwagen y tambe pa de- 
partamento tecnico cu lo 
mester haci su parti. 


Dama y menor di edad herida den accidente na Moko 


boksmento pero envano. 
Esnan herida tawata den 
e Kia, tawata un dama y 
menor di edad. 
Na e sitio a yega e ambu- 
lance y un Rapidresponder 
di Imsan, cu ta esun cu a 
bay atende cu e menor. Por 
a mira cu tanto e dama y e 
mucha a bay den ambulance 
unda cu Paramediconan a 
atende cu nan. Mientrastan- 
to polis di trafico a yega y 
mesora a bay atende cu 
chauffeur di e Aveo. 
A bay over na test e cu 
Alco-Sensor y manera nan 


a sospecha e la surpasa e 
limite stipula. Eynan mes 
e la wordo deteni y a pidi 
transportwagen pa hib’e 
warda di polis, unda cu un 
Subfiscal lo atende cune. 

ARUBA 
HULANDA 


AMSTERDAM – Un 
yùfrou di un skol básiko 
na Amsterdam kende riba 
su mes a bai Efteling ku 
su alumnonan i dor di esei 
a haña su retiru, ta bai 


Yùfrou ku den sekreto a bai ku alumnonan Efteling ta bringa su retiru 


den apelashon. Djabièrnè 
Korte na Amsterdam a bai 
di akuerdo ku e muhé su 
retiru ta hustu. E no ta di 
akuerdo ku esaki. 
“E tabata un trep,” su 


abogado 
Diederik 
van 
Tellingen, a bisa Omroep 
Brabant. “Su intenshonnan 
tabata bon. Lòs di esei, tin 
tambe algun mentira den 
kon a trese e storia awor di- 


lanti.” 
Segun e abogado, e yù- 
frou a konsultá sí ku e di- 
rektor tokante e trep. E di- 
rektor a haña dos trep, na 
Space Expo i Efteling, un 
bon idea. E direktor sola- 
mente tabatin un preferen- 
sia pa Space Expo, pasobra 
Efteling tabata muchu karu. 
P’esei e yùfrou di Pro- 
fessor Dumontschool a di- 
sidí pe mes regla a trep pa 
Efteling i kambia esaki. 
Den un boletin na kolega- 
nan el a skirbi seguidam- 
ente kon dushi e trep na 
Space Expo tabata. Esei e 
no mester a hasi, segun e 
abogado. Pero el a pidi su 
despensa pa esaki. 
E alumnonan di ense- 


ñansa spesial a bai Efteling 
ku dos bùs. Mayornan no 
tabata sa unda nan yunan 
tabata i huntu ku e yùfrou 
un guia tambe a bai. E men- 
tira tokante e trep a sali na 
kla ta na momentu numa 
ku a drenta un but pa kore 
duru desde Noord-Brabant 
pa Amsterdam. E yùfrou 
seguidamente a duna e se- 
shon di rekurso humano 
relato di e trep, pa despues 
retir’é. 
E muhé ke bai Korte di 
Apelashon pa pone e men- 
tiranan stret. 
Su bon intenshonnan 
awor ta disparsé komple- 
tamente, segun van Tellin- 
gen. I esei ta kai e yùfrou 
hopi duru. 


OVERIJSEL 
– 
Na 
dos kunuku na Overijssel 
i Flevoland, pa promé biá 
a kuminsá bakuná puitu 
kontra grip di para. Ta trata 
di un promé tèst di fèlt ku 
un total di 1800 puitu, riba 
enkargo di e ministerio di 
LNV. 
E vírus di grip di para ta 
bini dilanti serka para sal- 
bahe rònt mundu. Esaki ta 
nifiká ku bestia di pluma 
doméstiko konstantemente 
ta kore e rísiko riba kon- 
tagio. Sí un galiña haña e 
vírus, ta mata tur galiña 
den e besindario di e em- 
presa, ku komo konsekue- 


A kuminsá tèst bakuna grip di para 


nsia daño grandi pa e ku- 
nukeronan enbolbí. 
Na mart e ministerio a 
informá ku durante un tèst 
di bakuna ku galiña den un 
laboratorio, dos di e kuater 
bakunanan di tèst tabata 
eksitoso. Ku e dos baku- 
nanan akí awor ta ehekutá 
e tèst den fèlt. Ta mira sí e 
bakunanan ta efektivo tam- 
be den práktika. E tèst ta 
dura te fin di 2025 i ta spera 
e promé resultadonan mitar 
di otro aña. 
Wageningen University 
& Research (WUR), Royal 
GD 
(Gezondheidsdienst 
voor Dieren) i Faculteit Di- 


ergeneeskunde van de Uni- 
versiteit Utrecht, ta hasi e 
investigashon. 
Despues di e promé ba- 
kuna, un parti di e puitunan 
despues di tres luna ta haña 
un di dos prek. For di inves- 
tigashon di sanger, mester 
saka afó sí e galiñanan por 
konstruí imunidat kontra 
di e vírus. Tambe ta hiba 
nan algun biá laboratorio 
pa kontagiá ku e vírus di 
grip di para. Ku e resulta- 
donan di e investigashon 
por kalkulá kiko ta e efekto 
di e bakuna i sí e bakuna ta 
traha tambe kontra plama- 
mentu di e vírus. 


ALKMAAR – Den un 
kandela den un kompleho 
di apartamentu na Muider- 
waard den Alkmaar, dja- 
dumingu mainta a sòru pa 
hopi desaroyo di huma. 
Brantwer a bini ku mas 
trùk di paga kandela na e si- 
tio. E rísiko una bes tabata 
grandi i tabatin mester di 
trapi pa logra paga e kan- 
dela. 
E orígen di e kandela 
ainda no ta konosí, posible- 
mente a kandela a kuminsá 
den un kashi di meter di e 


Kandela den apartamentu ta sòru pa hopi huma 


kompleho, media partner 
Alkmaar Centraal ta infor- 
má. Dunadónan di kuido a 
tira bista riba e habitante di 
e apartamentu, pasobra po- 
siblemente el a hala huma. 
Su apartamentu ta keda riba 
e di kuater piso. Tur e bisi- 
ñanan a warda abou riba e 
trabounan di paga kandela. 
Ainda ta investigando 
e orígen di e kandela. Sí e 
kandela realmente a ku- 
minsá den e kashi di me- 
ter, por pensa riba un korto 
sirkuito. 

WILLEMSTAD – Ofi- 
sina di Turismo di Kòr- 
sou (CTB) a publiká re- 
sientemente 
skema 
di 
wenter di WestJet pa e 
periodo di 2023/2024. Mi- 
nister Ruisandro Cijntje 
di Ministerio pa Desaroyo 
Ekonómiko ta kontentu ku 


Entre desèmber i aprel 
WestJet ta oumentá vuelo entre Canada i Kòrsou 


e notisia. Esaki ta nifiká 
un oumento den kantidat 
di buelo direkto semanal 
pa Kòrsou, loke ta ofresé 
oportunidat di kresementu 
pa ekonomia i mas bida pa 
sektor di turismo. 
Konforme 
CTB, 
en- 
trante 18 di desèmber 2023 


te ku 1 di aprel 2024 bue- 
lonan entre Toronto i Kòr- 
sou lo oumentá na 2 biaha 
pa siman riba djadumingu i 
djaluna. E buelo pa Kòrsou 
lo keda efektuá ku un Boe- 
ing 737 MAX ku un kapa- 
sidat di 174 stul. Minister ta 
mira e desaroyo ku un bista 
positivo, pasobra e ta bini 
komo resultado di e deman- 


da haltu di Canada pa Kòr- 
sou. Esaki ta un resultado 
positivo , mirando sifranan 
ku CTB a publiká últimam- 
ente di desaroyo di turismo, 
kaminda Canada a resultá 
den e tòp 5 di paisnan ku 
a bishitá Kòrsou na luna di 
ougùstùs Minister Cijntje 
ta aploudí e kolaborashon 
estrecho entre WestJet i 


partnernan lokal, Ofisina di 
Turismo di Kòrsou (CTB), 
Curaçao Airport Partners 
(CAP), Curaçao Airport 
Holding (CAH) i Curaçao 
Hospitality & Tourism As- 
sociation (CHATA), ku ta 
hasiendo esfuersonan ink- 
ansabel pa Kòrsou ta mas 
aksesibel pa turistanan for 
di Canada. 


ARUBA 
KORSOU 


W I L L E M S T A D - - 
Djabièrnè 15 sèptèmber 
miembronan di Parlamento 
a reuní den un Komishon 
Sentral pa deliberá ku sr. 
Charles Cooper, Minister 
di Tráfiko, Transporte i Pl- 
anifikashon Urbano, rela- 
shoná ku restrukturashon 
di transporte públiko na 
Kòrsou. Den e promé tanda, 
Miembronan di Parlamento 


Riba restrukturashon di transporte públiko 
Komishon Sentral di Parlamento a 
deliberá ku Min. Cooper 
a hasi vários pregunta na e 
Minister di VVRP. 
Presidente di Parlamen- 
to sra. Charetti America- 
Francisca a skòrs e reunion 
pa duna minister Charles 
Cooper e espasio pa formu- 
lá e kontestanan basá riba 
e preguntanan ku e titular 
a risibí enkuanto restruk- 
turashon di transporte pú- 
bliko na Kòrsou. 


W I LLEMSTA D - - 
Despues di a finalisá ku 
éksito un estudio di un aña, 
djabièrnè último, dieskua- 
ter aspirante a risibí nan 
sertifikado di Wardakosta 
i nan diploma di agente 
Polisial 
Ekstraordinario 
(BAVPOL), for di man di 
Direktor di Wardakosta di 
Karibe Hulandes, Walter 
Hansen i Alpha Falbru, 
Direktora di ‘Opleiding- 
sinstituut Rechtshandha- 
ving en Veiligheidszorg 
(ORV). E aspirantenan a 
risibí e diploma i sertifika- 
do durante un seremonia 
na Marinebasis Parera. 
E aspirantenan ta agente 
di Wardakosta komple- 
tamente desaroyá i esta- 
blesé i nan ta bai reforsá 
basenan di Wardakosta 
na Kòrsou, Sint Maarten i 
Aruba. 
E aspirantenan aki a ku- 
minsá ku e estudio Básiko 
di Wardakosta, e ‘Basis 
Opleiding 
Kustwacht’ 
(BOK) na ougùstùs 2022. 
Durante e kuater siman- 
nan despues nan a risibí 


Dieskuater agente nobo pa Wardakosta Karibe Hulandes 


formashon. E asina yamá 
periodo ‘Samen Sterk’ du- 
rante kua a tèstnan tantu 
mental komo físiko. Despu- 
es di e simannan di for- 
mashon a kuminsá e sobrá 
parti di e formashon BOK. 
Nan a risibí lèsnan básiko 
di habilidat di tiru, habili- 
dat nóutiko, habilidat di te- 
manan hurídiko i prosedi- 
mentunan di embarke. E 
aspirantenan a haña bas- 
tante retonan físiko, mental 


i teorétiko i awor ta kla pa 
protehá i yuda e komu- 
nidatnan. Durante e se- 
remonia tantu Direktor di 
Wardakosta, Walter Han- 
sen komo Alpha Falbru di 
ORV, a dirigí nan mes na 
e agentenan. E agentenan 
nobo dentro di poko ta 
bai e puntonan di sosten 
di Wardakosta kaminda 
huntu ku otro agente nan 
di Wardakosta nan lo bai 
traha riba laman. 

ARUBA 
DEPORTE 


KRALENDIJK--Nos a 
tuma nota ku despues ku 
nos a haña e pista pa drift 
aya na Morotin na Rincon, 
ku no solamente e interes 
a lanta pa motosiklistanan, 
pero tambe pa e outonan 
Hot Wheels di kua tin bas- 
tante interes. E interes ta 
hopi grandi aktualmente pa 
esaki. 
Informashonnan ku nos 
tin ta mustra ku mas i mas 


K R A L E N D I J K- 
-Kampionato 
biliart 
Bola-8 ta ranka sali awe 
nochi, awe djamars 19 
sèptèmber 2023 den o- 
ranan di anochi den sala 
di biliart di Kompleho 
Deportivo Jorge Nico- 
laas na Kaya Amster- 
dam. 
Manera ta konosí, si- 
man pasá tabata planiá 
pa hasi apèrtura di kam- 
pionato biliart bola-8. 
Pero na último mo- 
mentu a surgi un pro- 
blema ku e sistama di 
èrko ku a kai afó. 
Esaki a tuma su tem- 
pu, a tuma tempu pa 
drecha esaki ku mién- 
trastantu a keda kla. 
Nos a logra haña kon- 
firmashon djaluna main- 
ta ku tur kos ta kla reglá 
ku esaki, a drecha e fayo 
ku tabatin na esaki. 
Ku 
otro 
palabra, 


Hopi interes pa outonan Hot Wheels 


hende interesá den esaki 
ta buska nan outonan Hot 
Wheels i ya tin kantidat 
basta grandi aki na Bonei- 
ru. 
Tambe di akuerdo ku 
informashonnan, lo bai am- 
plia e pista pa e pustamentu 
di e outonan Hot Wheels. 
Esaki ta lanta tambe e in- 
teres i ya tin kantidat di e 
outonan aki a yega Boneiru 
i tin mas ku ta yegando. 


Ku e pista nobo ku Bo- 
neiru a haña últimamente, 
hopi interes a lanta pa e 
deportenan ku por praktiká 
riba e pista aki, tambe mo- 
mentu ku e pista pa drag ta 
kla. 
Boneiru ta bayendo di- 
lanti, sigur den bon direk- 
shon pa loke ta su deporte 
en general. 
Awó ku e pistanan pa 
drift i drag, Boneiru sigur 


lo bai hopi dilanti momentu 
ku esakinan ta kompleta- 
mente kla i den uso. 
Keda pendiente ya ku 


nos ta sigui esakinan hopi 
djaserka i asina ku tin in- 
formashonnan 
konkreto 
nos lo amplia. 


Kampionato bola-8 ta 
kuminsá awe 
èrkonan ta funshonando 
bèk di manera ku e pro- 
blema den e sala di bili- 
art ta solushoná. 
Ku esaki ta nifiká ku 
ya esakinan ta funshoná, 
loke ta hasi tambe ku 
e kampionato ta ranka 
sali djamars 19 sèptèm- 
ber 2023 mitar di ocho 
anochi na Kompleho De- 
portivo Jorge Nicolaas. 
Aki ta sigui e promé 
weganan di e kampio- 
nato djamars 19 sèptèm- 
ber 2023 mitar di ocho 
anochi. 
Djamars 19 sèptèm- 
ber 2023. 
19:30 Azteca vs Rico 
Chet. 
19:30 Los Cazadores 
vs The Untouchables. 
Esakinan e promé 2 
weganan di e kampio- 
nato di biliart bola-8 dja- 
mars 19 sèptèmber 2023. 


AMSTERDAM-- Ajax 
lo no hunga den `Cham- 
pions League `e siguiente 
temporada. E ekipo di Am- 
sterdam mester a gana e 
partido kontra di FC Twen- 
te i spera riba un derota di 
PSV. E promé mishon ya 
a frakasá, pasobra na En- 
schede FC Twente tabata 
demasiado fuerte. 
E temporada di desaster 
pa Ajax, tantu riba tereno 
deportivo komo atministra- 
tivo, tabatin un fin apropiá. 
Amsterdam su ekipo a baha 
for di top 2 den eredivisie pa 
promé biaha for di 2009 i a 


Pèrdiendo 1-3 kontra FC Twente 
Ajax ta for di `Champions League’ 


ser sentensiá na e `playoffs` 
di liga oropeo e siguiente 
temporada. 
Ajax 
tabata 
prepará 
pa un atardi difísil na En- 
schede, pasobra FC Twente 
ainda tabata invikto den nan 
mes kas e temporada aki. 
FC Twente a preshoná kon- 
stantemente e ekipo di Am- 
sterdam i Manfred Ugalde 
i Michal Sadilek tabata 
serka di e promé gol den e 
promé binti minüt. Ajax, 
na otro banda, a repartí al- 
gun moveshon prometedor , 
pero no mas ku esei. 
Sinembargo, 
Ajax 
a 


tuma e liderato despues di 
mei ora. Kenneth Taylor a 
hunga e bala fuerte riba e 
delantero Brian Brobbey, 
kende na su turno a sigui pa 
Dusan Tadic. 
Despues di 20 sekònde 
tabata 
promé 
Taylor 
i 
despues Edson Alvarez a 
hasi un eror grave i Man- 
fred Ugalde a hasi e em- 
pate ku kabes. Sinku minüt 
despues, FC Twente a hasta 
tuma e liderato. E biaha aki 
tabata Julio Pleguezuelo 
kende fasilmente a pasa i 
hinka e gol. 

KRALENDIJK – Papi 
Manuel su flèktu òf ‘sta- 
artje’ ta serka di yega suela. 
Binti aña pasá el a disidí di 


Despues di 20 aña 
Papi su flèktu ta serka di yega suela 


kultivá e ‘staartje’ aki. Tin 
hende ta yama esaki maton, 
pero e denominashon tin 
kisas tin un kontenido ne- 


gativo. Papi ta traha komo 
taksista na Boneiru pa hopi 
aña kaba, meskos ku dife- 
rente di su rumannan. Hopi 
biá e ta transportá perso- 
nahenan importante for di 
Hulanda, manera minister 
i sekretarionan di estado. E 
tin bon reputashon serka e 
mandatarionan aki. 
Semper su taksi ta limpi, 
Papi ta atendé su pasahero- 
nan ku rèspèt i kortesia. 
Semper e ta nèchi bistí. I su 
‘staartje’, su flèktu, di mes 
ta kapta nan atenshon. 
Papi ta kuida su flèktu 
hopi bon. No falta mas pa a 
yega suela. Naturalmente e 
lo no bai laga su flèktu las- 
tra na suela. 
Papi: “Mi ta kere ku den 
ménos ku un aña lo ta asina 
leu. Lo mi dobl’é i hinka 
den mi saku patras.” 
Ta kalkulá ku falta ma- 
soménos 15 pa 20 centime- 
ter pa e flèktu di Papi toka 
suela. 


